[{"text_idx": "#000002", "text": "New entrants \u2013 along with existing runners \u2013 are being invited to get their entries in for the 2023 Admiral Swansea Bay 10k."}, {"text_idx": "#000003", "text": "Organisers Swansea Council have already started putting up new-look banners with \u201cGive it a go!\u201d messages around the city."}, {"text_idx": "#000005", "text": "It\u2019ll be the 17th event that Admiral has sponsored, which, as well as the 10k, offers 1k and 3k junior fun runs, along with a 10k wheelchair race and a mascot race."}, {"text_idx": "#000006", "text": "Council cabinet member Robert Francis-Davies said: \u201cThousands of people see their friends run the 10k, cheer them on at the event and then wish they\u2019d given it a go too. It\u2019d be great for those people to sign up this year and they still have more than seven months to train."}, {"text_idx": "#000008", "text": "Rhian Langham, Head of People at Admiral, said, \u201cWe\u2019re excited to be sponsoring the Admiral Swansea Bay 10k once again this year, with last year bringing thousands of people together to achieve their goals and cheer their loved ones on.\u201d"}, {"text_idx": "#000009", "text": "Book your place on the 2023 start line here"}, {"text_idx": "#000012", "text": "Mae Cyngor Abertawe\u2019n trefnu digwyddiad eleni ar gyfer ddydd Sul 18 Medi. Mae cynnig pris cofrestru cynnar ar gael tan 31 Ionawr."}, {"text_idx": "#000013", "text": "Roedd digwyddiad y llynedd yn nodi\u2019r 40fed tro i\u2019r ras boblogaidd hon sydd bob amser yn cynnig cwrs arfordirol gwastad a hynod olygfaol gael ei chynnal."}, {"text_idx": "#000014", "text": "Mae\u2019r digwyddiad wedi ennill gwobrau\u2019n rheolaidd ac mae\u2019r cyngor am iddo barhau fel digwyddiad o safon, gan ddenu rhedwyr o bob oedran a gallu."}, {"text_idx": "#000015", "text": "Sefydlodd Cyngor Abertawe\u2019r ras ym 1981 ac maent wedi parhau i\u2019w threfnu ers hynny \u2013 gan ei chynnwys yn rhaglen ddigwyddiadau flynyddol y ddinas."}, {"text_idx": "#000016", "text": "Yr haf hwn fydd y 16eg achlysur hefyd i gwmni Admiral noddi\u2019r digwyddiad, sydd yn ogystal a\u0302\u2019r 10k yn cynnig rasys hwyl iau 1K a 3K, ynghyd a\u0302 ras 10k i bobl mewn cadair olwyn a ras masgotiaid."}, {"text_idx": "#000017", "text": "Meddai Aelod y Cabinet Robert Francis-Davies, \u201cMae ras 10k Bae Abertawe Admiral yn ddigwyddiad nodedig yn y calendr rhedeg ac mae\u2019n denu cyfranogwyr o bob cwr o\u2019r DU."}, {"text_idx": "#000018", "text": "\u201cMae\u2019n nodwedd boblogaidd iawn o galendr digwyddiadau blynyddol Abertawe; mae\u2019n wych ar gyfer athletwyr ar lefel eli\u0302t, pobl sy\u2019n codi arian ar gyfer elusennau a\u2019r rheini sy\u2019n ceisio curo\u2019u hamser gorau neu drechu\u2019u nodau ffitrwydd."}, {"text_idx": "#000019", "text": "\u201cMae cefndir anhygoel Bae Abertawe a\u2019r cwrs gwastad yn golygu ei fod yn ddigwyddiad o\u2019r radd flaenaf. \u201cRoedd ras arbennig y llynedd i ddathlu\u2019r 40fed ras yn llwyddiant enfawr \u2013 ac rydym yn hyderus y bydd digwyddiad 2022 yn llwyddiant hefyd."}, {"text_idx": "#000020", "text": "\u201cRydym yn rhagweld bydd y galw am leoedd yn uchel unwaith eto eleni. Byddem felly\u2019n annog unrhyw un sydd a\u0302 diddordeb i gofrestru cyn gynted a\u0302 phosib er mwyn osgoi cael ei siomi oherwydd unwaith y bydd y lleoedd ar gyfer y ras wedi\u2019u llenwi, ni fydd rhagor ar gael!\u201d"}, {"text_idx": "#000022", "text": "\u201cMae cefnogi digwyddiadau yn ein cymuned leol yn rhan fawr o ddiwylliant Admiral felly mae\u2019n wych bod yn rhan o ddigwyddiad fel hwn, yn enwedig ar o\u0302l blwyddyn anodd."}, {"text_idx": "#000023", "text": "\u201cHoffwn ddymuno pob lwc i\u2019r holl redwyr.\u201d"}, {"text_idx": "#000025", "text": "Caiff cynlluniau eu hadolygu wrth i unrhyw ganllawiau newydd gael eu cyhoeddi a gall hyn gynnwys newidiadau a mesurau ychwanegol i sicrhau bod digwyddiad 2022 yn ddiogel i bawb a fydd yn cymryd rhan, gan gynnwys y gymuned leol ehangach."}, {"text_idx": "#000026", "text": "Roedd tua 4,000 o redwyr wedi cymryd rhan yn y ras y llynedd, gan redeg rhwng San Helen a\u2019r Mwmbwls. Dyma\u2019r ras 10k orau yng Nghymru yn o\u0302l Gwobrau Rhedeg 2019."}, {"text_idx": "#000027", "text": "I gadw\u2019ch lle ar linell gychwyn ras 2022 ac i fanteisio ar y cynnig cynnar"}, {"text_idx": "#000028", "text": "Rhedwyr a chefnogwyr ar lan mo\u0302r Abertawe ar gyfer ras 10k flynyddol lwyddiannus"}, {"text_idx": "#000030", "text": "Roedd rhedwyr a gwylwyr ar strydoedd Abertawe heddiw (ddydd Sul) ar gyfer ras 10k Bae Abertawe Admiral \u2013 oedd a\u0302 thema liwgar yr 1980au."}, {"text_idx": "#000031", "text": "Roedd tua 4,000 o redwyr wedi cymryd rhan yn un o\u2019r digwyddiadau gorau o\u2019i fath yn y DU. Dyma\u2019r ras 10k orau yng Nghymru yn o\u0302l Gwobrau Rhedeg 2019."}, {"text_idx": "#000032", "text": "Yn ogystal a\u0302 phrif ddigwyddiad y 10k, hefyd cynhaliwyd rasys iau 1k a 3k i blant a ras cadair olwyn 10k."}, {"text_idx": "#000033", "text": "Cynhaliwyd y 40fed ras flynyddol rhwng San Helen a\u2019r Mwmbwls, a chan mai\u2019r thema oedd yr 80au, cafwyd gwisgoedd ffansi a hwyl o\u2019r cyfnod hwnnw ar y dydd."}, {"text_idx": "#000034", "text": "Roedd rhai agweddau ar y digwyddiad yn wahanol i\u2019r blynyddoedd blaenorol oherwydd y mesurau yr oedd y trefnwyr, Cyngor Abertawe, wedi\u2019u rhoi ar waith o ystyried y ffaith bod COVID-19 yn dal i fod gyda ni ac i helpu i leihau ymlediad y feirws ymhlith pawb a oedd yn rhan o\u2019r digwyddiad."}, {"text_idx": "#000035", "text": "Roedd y newidiadau\u2019n cynnwys nifer is o gyfranogwyr, llai o ardaloedd lle byddai rhedwyr yn closio at ei gilydd a mesurau fel dechrau\u2019r ras ar adegau gwahanol."}, {"text_idx": "#000037", "text": "\u201cRoedd miloedd o bobl wedi mwynhau\u2019r awyrgylch ac wedi cael ychydig oriau mas rhagorol. Rydym yn gwneud popeth y gallwn i\u2019w cadw\u2019n ddiogel a diolchwn i bawb a gyfrannodd mewn unrhyw ffordd at wneud y digwyddiad yn llwyddiant. A gallwn ddweud yn awr ein bod yn bwriadu\u2019i chynnal eto\u2019r flwyddyn nesaf ar 18 Medi, felly dylai pob rhedwr brwd nodi\u2019r dyddiad yn ei ddyddiadur.\u201d"}, {"text_idx": "#000038", "text": "Hwn oedd y 15fed tro i Admiral noddi\u2019r digwyddiad."}, {"text_idx": "#000039", "text": "Bydd holl ganlyniadau\u2019r rasys ar gael i\u2019w gweld ar-lein."}, {"text_idx": "#000040", "text": "Bydd ffotograffau swyddogol o\u2019r rasys ar gael yr wythnos hon ganphoto-fit.net, ffotograffydd swyddogol ras 10K Bae Abertawe Admiral."}, {"text_idx": "#000042", "text": "Gallwch gyflwyno cais yn awr ar gyfer ras 10k Bae Abertawe Admiral 2021!"}, {"text_idx": "#000044", "text": "Gwahoddir rhedwyr i gofrestru ar gyfer ras 10K Bae Abertawe Admiral a fydd ar thema\u2019r 80au."}, {"text_idx": "#000045", "text": "Yn dilyn y cyhoeddiad mwyaf diweddar gan Lywodraeth Cymru ynghylch digwyddiadau awyr agored, mae Cyngor Abertawe yn falch o allu parhau i gynllunio ar gyfer ras 10k Bae Abertawe Admiral eleni a gynhelir ddydd Sul 19 Medi."}, {"text_idx": "#000046", "text": "Fel yr holl ddigwyddiadau rhedeg yng Nghymru, gohiriwyd ras y llynedd o ganlyniad i bandemig COVID-19. Mae digwyddiad eleni\u2019n mynd i fod yn un arbennig iawn gan y bydd yn nodi\u2019r 40fed tro i\u2019r ras boblogaidd hon ar hyd cwrs gwastad a hynod olygfaol gael ei chynnal."}, {"text_idx": "#000047", "text": "Ers ei ddechreuad ym 1981, mae\u2019r digwyddiad wedi ennill gwobrau niferus yn gyson, ac mae Cyngor Abertawe yn cynllunio i ddathlu\u2019r pen-blwydd arbennig hwn. Bydd digwyddiad eleni\u2019n ymwneud a\u0302 dathlu\u2019r 40fed ras a degawd bythgofiadwy\u2019r 1980au \u2013 meddyliwch am gynheswyr coesau, bandiau chwys, gwallt mawr a lliwiau llachar!"}, {"text_idx": "#000048", "text": "Os ydych chi\u2019n ystyried dechrau rhedeg ffordd unwaith eto, neu os ydych chi a\u2019ch ffrindiau am redeg yn gwisgo gwisg ffansi, ymunwch a\u0302\u2019r hwyl a chofrestrwch ar-lein heddiw. Cofiwch wrando ar faledi pwerus yr 80au wrth i chi hyfforddi!"}, {"text_idx": "#000049", "text": "P\u2019un a\u2019i hon yw eich ras 10k Bae Abertawe gyntaf neu\u2019ch 40fed tro, edrychwn ymlaen at eich gweld wrth y llinell gychwyn."}, {"text_idx": "#000051", "text": "Sicrhawyd lleoedd i\u2019r rheini a gofrestrodd ar gyfer digwyddiad 2020 yn awtomatig ar gyfer digwyddiad dathliadol eleni."}, {"text_idx": "#000052", "text": "Bydd Ti\u0302m Digwyddiadau\u2019r cyngor yn parhau i fonitro sefyllfa\u2019r pandemig yn agos. Cynhelir y ras yn unol a\u0302 rheoliadau a chanllawiau Llywodraeth Cymru, Iechyd Cyhoeddus Cymru ac Athletau\u2019r DU sy\u2019n berthnasol ar y pryd. Mae cynlluniau\u2019n cael eu datblygu a\u2019u hadolygu wrth i wybodaeth a chanllawiau newydd gael eu cyhoeddi a gallai hyn gynnwys newidiadau a mesurau ychwanegol i sicrhau bod y digwyddiad yn ddiogel i bawb a fydd yn cymryd rhan, gan gynnwys y gymuned leol ehangach."}, {"text_idx": "#000054", "text": "Cychwynnwyd y ras gan Gyngor Abertawe ym 1981 ac mae wedi parhau i\u2019w threfnu ers hynny \u2013 gan sicrhau ei bod wedi\u2019i gwreiddio\u2019n gadarn yn rhaglen ddigwyddiadau flynyddol Abertawe. Dyma fydd y 15fed achlysur hefyd i gwmni Admiral noddi\u2019r digwyddiad, sydd yn ogystal a\u0302\u2019r 10k yn cynnig rasys hwyl iau 1K a 3K, ynghyd a\u0302 ras 10k i bobl mewn cadair olwyn a ras masgotiaid."}, {"text_idx": "#000056", "text": "\u201cMae\u2019r digwyddiad hwn a gynhelir ar gwrs gwastad a chyda bae hyfryd Abertawe yn gefndir iddo, yn un nodedig yn y calendr rhedeg ac mae\u2019n denu cyfranogwyr o bob cwr o\u2019r DU. Mae\u2019n nodwedd boblogaidd iawn o galendr digwyddiadau blynyddol Abertawe."}, {"text_idx": "#000057", "text": "\u201cO gofio bod cynifer o rasys wedi\u2019u canslo dros y flwyddyn a hanner diwethaf, ac mai dyma\u2019n 40fed digwyddiad, rydym yn rhagweld y bydd y galw am leoedd yn uchel. Byddem felly\u2019n annog unrhyw un sydd a\u0302 diddordeb i gofrestru cyn gynted a\u0302 phosib er mwyn osgoi cael ei siomi oherwydd unwaith y bydd y lleoedd ar gyfer y ras wedi\u2019u llenwi, ni fydd rhagor ar gael!\u201d"}, {"text_idx": "#000061", "text": "Oherwydd y sefyllfa barhaus, mae\u2019n flin gennym gyhoeddi bod ras 10k Bae Abertawe Admiral 2020, a fyddai hefyd wedi dathlu 40 mlynedd ers ei sefydlu, wedi\u2019i gohirio tan 19 Medi 2021."}, {"text_idx": "#000063", "text": "Er bod y cyfyngiadau\u2019n cael eu llacio\u2019n raddol, mae bellach yn glir nad oes unrhyw so\u0302n y bydd digwyddiadau prysur o\u2019r natur hon yn cael eu caniata\u0301u mewn pryd i allu cynnal y digwyddiad hwn yn ddiogel ym mis Medi."}, {"text_idx": "#000066", "text": "Ar gyfer digwyddiad y flwyddyn nesaf, mae trosglwyddiad awtomatig am ddim i ras 2021 sy\u2019n dathlu 40 mlynedd. Does dim rhaid i redwyr sydd wedi cofrestru ar gyfer 2020 wneud unrhyw beth \u2013 caiff eu manylion eu trosglwyddo a byddant yn cael yr wybodaeth ddiweddaraf am ddigwyddiad dathliadol 2021 wrth i\u2019r cynlluniau ddatblygu."}, {"text_idx": "#000067", "text": "Gall y rheini na allant fod yn bresennol ar y dyddiad newydd drosglwyddo eu tocyn mynediad i redwr arall am ddim trwy ddefnyddio\u2019r Member\u2019s Hub ar RealBuzz hyd at ddydd Sul, 20 Medi eleni. Mae nifer o opsiynau ar gael i chi \u2013 Gwiriwch ein cwestiynau cyffredin ar-lein ynghylch cymryd rhan yn y ras ac i gael rhagor o wybodaeth."}, {"text_idx": "#000068", "text": "Mae Ti\u0302m Digwyddiadau'r cyngor wedi bod yn monitro sefyllfa'r pandemig yn agos, yn ogystal a\u0302'r arweiniad a gyhoeddwyd gan Lywodraeth Cymru ac Iechyd Cyhoeddus Cymru."}, {"text_idx": "#000069", "text": "Bydd y digwyddiad i nodi pen-blwydd Ras 10k Bae Abertawe Admiral yn 40 oed bellach yn cael ei gynnal ddydd Sul 19 Medi 2021."}, {"text_idx": "#000070", "text": "Mae'r uchod yn cyfeirio at bob un o rasys 10k Bae Abertawe Admiral. Bydd pob ras 10k Bae Abertawe Admiral bellach yn cael ei chynnal ar 19 Medi 2021."}, {"text_idx": "#000071", "text": "Nid oes angen i redwyr sydd wedi cofrestru ar gyfer ras 2020 wneud unrhyw beth - trosglwyddwyd eu manylion yn awtomatig ar gyfer ras 2021. Rhoddir y newyddion diweddaraf ynghylch digwyddiad dathliadol 2021 i redwyr wrth i'n cynlluniau ddatblygu."}, {"text_idx": "#000074", "text": "Ceir cyfarwyddiadau hawdd eu dilyn ar sut i drosglwyddo'ch lle i redwr arall YMA"}, {"text_idx": "#000075", "text": "Rhaid gwneud yr holl drosglwyddiadau am ddim o unigolyn i unigolyn cyn dydd Sul 20 Medi 2020."}, {"text_idx": "#000076", "text": "Gallwch barhau i drosglwyddo'ch lle ar o\u0302l y dyddiad hwn, fodd bynnag o 20 Medi codir ffi fach am drosglwyddo. Y dyddiad cau terfynol ar gyfer trosglwyddo'ch lle yn ras 2021 i rywun arall yw 1 Gorffennaf 2021."}, {"text_idx": "#000078", "text": "Gallwch ofyn am ad-daliad hyd at ddydd Sul 20 Medi 2020 drwy e-bostio 10kBaeAbertawe@abertawe.gov.uk."}, {"text_idx": "#000081", "text": "Y dyddiad cau terfynol ar gyfer holl ad-daliadau ras 2020 yw 20 Medi 2020. Ar o\u0302l y dyddiad hwn, ni fydd unrhyw ad-daliadau'n cael eu rhoi."}, {"text_idx": "#000085", "text": "Mae'n flin gennym glywed na fyddwch ar gael ar y dyddiad newydd yn 2021. Yn anffodus, ni allwn ohirio'ch lle ar gyfer ras yn y dyfodol gan fod y ras yn cael ei chynnal o hyd, ond ar ddyddiad newydd."}, {"text_idx": "#000086", "text": "Gallwch drosglwyddo'ch lle yn y ras i rywun arall, am ddim, drwy'r member's hub yn RealBuzz hyd at ddydd Sul 20 Medi 2020."}, {"text_idx": "#000087", "text": "Y dyddiad cau terfynol ar gyfer trosglwyddo'ch lle yn ras 2021 i rywun arall yw 1 Gorffennaf 2021."}, {"text_idx": "#000088", "text": "Gallwch gofrestru o hyd i gymryd rhan yn ras 2021! Mae peth gwaith gennym i'w wneud er mwyn diweddaru'r gwefannau, ac rydym yn gobeithio cynnig rhagor o leoedd dros yr ychydig wythnosau nesaf. Gwiriwch ein tudalen Facebook i gael y newyddion diweddaraf am ddyddiadau cofrestru."}, {"text_idx": "#000089", "text": "Byddant. Caiff holl rasys 10k Bae Abertawe Admiral (rasys iau 1k a 3k, ras mewn cadair olwyn) eu trin yn yr un ffordd a\u0302'n prif ras 10k, a'u trosglwyddo'n awtomatig i'r dyddiad newydd"}, {"text_idx": "#000090", "text": "Diolch - rydym yn ddiolchgar iawn am eich cefnogaeth!"}, {"text_idx": "#000091", "text": "Bydd y Ti\u0302m Digwyddiadau Arbennig yn cysylltu a\u0302 chi yn y man i roi'r diweddaraf i chi am ein cynlluniau. Cadwch le i ni yn eich dyddiadur am 2021 - gobeithiwn y gallwch helpu o hyd!"}, {"text_idx": "#000094", "text": "I gael y newyddion diweddaraf am Ras 10k Bae Abertawe Admiral sicrhewch eich bod yn dilyn ein tudalen Facebook swyddogol."}, {"text_idx": "#000095", "text": "Os oes gennych gwestiwn i'w ateb o hyd am ras 10k Bae Abertawe Admiral, e-bostiwch swanseabay10k@abertawe.gov.uk"}, {"text_idx": "#000098", "text": "Y cyngor sy\u2019n gyfrifol am y ras 10k a fydd yn cael ei noddi\u2019r flwyddyn nesaf gan Admiral am y 15fed flynedd yn olynol. Yn ogystal a\u0302\u2019r ras 10k, bydd rasys iau 1k a 3k ynghyd a\u0302 ras 10k mewn cadair olwyn."}]